Document ID: /roh_data/filtered/fineweb-2-filterrobots_roh.jsonl.gz/33786

Ils da Sur En tiran a niz il glatsch a differentas manieras.
Sper la plazza da giugar a tschoccas ed il clutger da glatsch per rampignar datti anc in traject per spassegiar cun ils patins tras il guaud.
La pitschna fracziun da Sur En sa chatta a dretga da l’En. Durant il december na datti strusch sulegl en questa regiun – cundiziuns idealas per producir glatsch.
Trais kilometers glatsch artifizial
Per realisar il traject vegn fatga naiv artifiziala. Quella vegn transportada cun in tractor. Ina maschina da far pista prepara la pista e lura suonda in ulteriur tractor che maina l’aua sin la pista.
In’aventura per pitschen e grond
Gist al lieu pon ins fittar ils chalzers da patinar ed ina chapellina, e lura cumenza l’aventura. Il traject maina tras il lung guaud al flum, ina giada amunt e lura puspè aval. In’attracziun per tuts che charezzan il patinar.
Ord l'archiv…
Savais anc cura la via da glatsch en l'Alvra era nova? Avant passa 13 onns…
RR actualitad 11:00